denz Schgieren insigl zuostaltent, das si ein guot begnügen 
ab mir hatend vnnd mir ein guot lob gabend, vnnd ich thett 
mich ab inen ouch wol benügenn. 
Imm selbigen herbst han ich vs ernstlichem anhalten 
vnnd begären H. Hoptm. Albärt Baselga vnnd einer ganzen 
lanndschafft zuo Oberhalbstein zuo Schweinigen !°) die schuol an 
die hand genomen vwnnd vs 42 dörferen ryche schuoler 
ghan vnnd gleert bis zuo ingendem Meyen des 1581 Jars, 
inn welicher zyt min härzalerliepster schuoler, Thieni Janet 
von stürfis selig, minn schlafgsel war. In dem summer 
han ich 7 hüser gmalet vnnd 30 gl. zu lon kan von aln 7 '1) 
Vnnd warent die ersten 3 zuo tüfencasten: Amman Paulen 
trinckdaswasser das erst, Amman Gudenzen Gabriel das ann- 
der, das drit war dem Jann Zigers, vnnd eis uf Stürfis, eis zuo 
Stalla vnnd das säxt dem Bastian bazen zuo Schrans, das 7 dem 
Oebersten R. von Schouwenstein zuo Fürstenouw. 
Vnnd nach dem im herbst widrum zu Schweinigenn 
angfanngenn schuol halltenn, aber nun 6 wuchen bliben, do 
bin ich gen Scharrans gerobet, vnnd kamend vil schuoler vs 
vilen dörferen mit mir von Oberhalbstein !?) ab gen Schrans, 
ouch 5 ab Dauas, darzuo von Tamils, Almens, Zolbrug vnnd 
gar vil Schranser ; doch han ich zu Schr. nun bis miten merz 
schuol kan. Do bin ich in Gotts Namen, Gott gäbi mir glück, 
von einer Nachpurschafft vnnd ganzer Gmeind zuo Tusis zum 
schuolmeister berüfft vnnd angenommen worden vnnd ein 
herrliche schuol angericht in werchmeister Adam Brun sel. 
obrem Hus, dann die schuoler vs vilen landen, so ich zuo 
Schrans ghan, ouch gen Tusis kamend. Vnnd als ich alda 
die schuol 6 wuchen lang versechen hat, hat sich der pesti- 
lennz widrum angfangen üben vnd inlassen in etlichen Hüs- 
